Einar Knudsen

Einar Knudsen (født 25. mars 1875 i Kristiansand, død 1914) var en norsk jurist og friidrettsutøver som representerte IL Gleipner i Kristiansand. 

Knudsen ble cand.jur. i 1899. Han arbeidet deretter som overrettssakfører i hjembyen Kristiansand, før han etter noen år flyttet til Haugesund og fortsatte virksomheten der.

Han var Norsk idreætsforbunds første visepresident fra 1896. Knudsen var en allsidig utøver og vant Damenes pokal under det første norgesmesterskapet i 1896. Han fikk pokalen for mesterskapets største allsidighet etter gull i Pentathlon og kulestøt, sølv i stavsprang og bronse i høydehopp. For seieren i pentathlon fikk han også laurbærkransen.

Knudsen tok for seg av medaljer også under NM i friidrett 1897. Han vant pentathlon og lengdehopp, og fikk bronse i høydehopp, stavsprang og kulestøt.

Medaljer i norske mesterskap

Referanser

Eksterne lenker 
 Aage Møst - Raskest, høyest, lengst i 100 år : norsk friidrett 1896-1996 (Nasjonalbiblioteket)

Norske advokater
Norske mangekjempere
Norske kulestøtere
Norske høydehoppere
Norske lengdehoppere
Norske stavhoppere
Norske idrettsledere
Norgesmestere i friidrett
Personer fra Kristiansand kommune